K O R R A L D U S         

Haapsalu							        19. juuli 2012 nr 446

Ehitusloa väljaandmine Tallinna mnt 1
ehitise püstitamiseks

Läbi vaadanud 28.06.2012.a Haapsalu Linnavalitsusele SA Kredex poolt esitatud kirjaliku taotluse nr 3204 Haapsalu linnas Tallinna mnt 1 asuvale kinnistule (katastritunnus 18301:010:0022) elektriautode laadimispunkti (ehitisregistri kood 220658393) ehitamiseks ehitusloa saamiseks ning juhindudes  ehitusseaduse §-dest 22-27, Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Haapsalu linnas Haapsalu linnas Tallinna mnt 1 asuvale kinnistule (katastritunnus 18301:010:0022) elekrtiautode laadimispunkti (ehitisregistri kood 220658393) ehitamiseks. 
2.	Korraldus teha teatavaks ehitusloa taotleja (SA Kredex) esindajale  korralduse koopia ja ehitusloa üle andmisega, Haapsalu Tarbijate Ühistu ( yhistu@hty.ee), AS Uuemõisa Invest (kek@kek.ee) ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
3.	Korraldus avalikustada väljapanekuga linnavalitsuse kantseleis.
4.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
5.	Korraldus jõustub teatavakstegemisest. 

Urmas Sukles									
Linnapea				Erko Kalev
				Linnasekretär